projecte-aina/catalan_government_crawling huggingface dataset:
La Fira Internacional del Llibre d'Artista i Edició Contemporània tindrà lloc del 21 al 23 d'abril a l'Arts Santa Mònica
ArtsLibris, que compta amb el suport de l'ICEC, s'està consolidant com una de les principals fires a Europa per a la difusió i comercialització del sector editorial del llibre d'artista, el fotollibre i l'edició contemporània, gràcies a la seva oferta d'expositors i a l'enfocament internacional del projecte.
En aquesta novena edició, la fira continua amb el seu programa cultural consolidant-se com una prestigiosa plataforma de producció, difusió i intercanvi editorial, oferint diferents trobades i activitats entre les quals cal destacar la celebració els dies 21 i 22 d'abril de la V edició del Simposi Internacional sobre Edició i Col·leccionisme, moderat per la crítica d'art i comissària independent, especialista en llibres d'artista, Glòria Picazo i amb la participació de João Fernandes (subdirector artístic del Museo Nacional Centro de Arte Reina Sofía), Mela Dávila (comissària independent), Sergio Rubira (subdirector de Col·lecció i Exposicions de l'IVAM) i la Dra.
Com en anteriors edicions, s'atorgarà el Premi ArtsLibris–Fundació Banc Sabadell, amb un jurat internacional especialitzat en llibres d'artista que s'encarregarà de triar les millors publicacions d'ArtsLibris Barcelona 2018 i es presentarà el quart volum de la Sèrie AL que enguany ha realitzat l'artista Wilfredo Prieto i que porta per títol Loophole.
L'edició limitada de guants i bosses ha estat concebuda per Ignasi Aballí i produïda amb el suport de la Blueproject Foundation.
Durant tres dies, els editors, artistes, comissaris i professionals més rellevants del sector, conviuran amb col·leccionistes i amants del llibre d'artista, en un espai dedicat a la creació editorial contemporània.
La 9a edició del festival se celebra amb totes les garanties de seguretat amb un format híbrid, que combina l'activitat presencial i telemàtica
L'Eufònic Pro, la jornada professional del festival d'arts sonores i digitals, compta amb el suport de Catalan Arts
Entre el 27 i el 30 d'agost de 2020, el festival d'arts sonores, visuals, digitals i performatives Eufònic torna a convertir-se en l'espai de trobada dels creadors i el públic interessat en aquestes temàtiques.
L'esdeveniment, que enguany inclou activitats presencials a Sant Carles de la Ràpita i diverses propostes professionals telemàtiques, també és una cita obligada per als programadors, comissaris i gestors culturals nacionals i internacionals interessats en les propostes més innovadores de l'audiovisual, la música experimental, les instal·lacions artístiques i sonores i les arts performatives.
Aquest 2020, la 9a edició de l'Eufònic portarà a les Terres de l'Ebre prop de 40 artistes, entre els quals destaquen noms com cabosanroque, Magalí Sare i Lu Rois, però també Enric Casasses, Tarta Relena o el seminal artista sonor Vacca.
La diversitat de les propostes del festival –des d'instal·lacions que reflexiones sobre el cos, l'espai i el so a muntatges en entorns 3D Interactius, passant per propostes de pop electrònic, de folk deconstruït i de música d'avantguarda, entre altres– caracteritzen un esdeveniment que aposta per la investigació i que vol convertir-se en un catalitzador que faciliti el retrobament a l'entorn de les arts i la cultura.
En un any marcat per la pandèmia de la COVID19, l'Eufònic es presenta, a més, com un esdeveniment segur que inclou xerrades, actuacions i concerts, instal·lacions artístiques, tallers i tele accions que compleixen totes les normatives de seguretat establertes per les autoritats.
El festival també inclou una Jornada Pro –prevista per al divendres 28 d'agost en un format híbrid que combina activitats presencials i virtuals– en què participaran referents internacionals de les arts sonores i visuals i programadors de festivals i equipaments com IMAL (Bèlgica), ZKM (Alemanya), Submerge (Anglaterra), Elektra (Canadà), Gamma (Rússia) i TodaysArt (Països Baixos), entre altres.
L' Eufònic Pro, amb un programa dissenyat per Antònia Folguera, comissària de Sónar +D, i Marta Oliveres, d'El Álamo Creative Management, compta amb el suport de Catalan Arts, la marca d'internacionalització de l'Institut Català de les Empreses Culturals, que posarà a disposició dels organitzadors el seu know how i mitjans de promoció i comunicació i que alhora facilitarà les connexions que possibilitaran que les activitats en streaming arribin a la comunitat internacional.
L'objectiu d'aquesta col·laboració és potenciar l'intercanvi de coneixements i afavorir la professionalització, la visibilitat i la mobilitat dels artistes catalans que desenvolupen els seus projectes en els àmbits digitals, sovint utilitzant formats performatius híbrids on la telepresència es combina amb l'embodiment o personificació.
En aquesta poden optar-hi les empreses amb naturalesa ICEC que van quedar excloses en la primera convocatòria per no haver tingut relació prèviament en els darrers 5 anys
Avui dijous 3 de setembre i fins el 17 obrim la segona convocatòria de la línia -19; una línia de caràcter extraordinari que l'ICEC va publicar en primera fase el passat 3 de juny, i que té com a objectiu específic compensar les despeses de funcionament en què hagin incorregut les empreses i entitats culturals durant la situació de crisi sanitària ocasionada per la COVID-19 i per l'entrada en vigor del Reial Decret 463/2020, de 14 de març, pel qual es va declarar l'estat de alarma.
La novetat d'aquesta segona convocatòria és que poden optar-hi les empreses amb naturalesa ICEC que van quedar excloses en la primera convocatòria per no haver tingut relació prèviament en els darrers 5 anys.
La línia, que compta amb una dotació d'1M€, vol contribuir a mitigar les afectacions que l'aturada cultural provocada per la COVID-19 ha ocasionat en els sectors de les arts escèniques, les arts visuals, l'audiovisual, la cultura digital, el llibre i la música.
La dotació màxima es pot ampliar depenent de les sol·licituds rebudes i de la disponibilitat pressupostària.
En cas que es produeixin romanents en la dotació d'alguna de les partides d'aquesta convocatòria, l'import corresponent es pot aplicar a la dotació de les altres partides depenent de les sol·licituds admeses.
La quantia de la subvenció no superarà en cap cas els 30.000,00 euros, i es calcularà en base a la despesa declarada i d'acord amb els dos trams següents: si el sol·licitant declara una despesa d'entre 600 i 5.000 euros, se li concedirà el mateix import declarat; si la sol·licitud supera els 5.000 euros, l'ajut cobrirà el 70% de l'import demanat, amb el límit màxim esmentat de 30.000 euros.
En cas que la suma total de les sol·licituds superi els 8M€, els imports de les subvencions es reduiran proporcionalment.
Preguntes freqüents sobre la línia de subvenció específica i extraordinària per a les despeses de funcionament d'empreses i entitats culturals durant la situació de crisi sanitària ocasionada per la COVID-19
Podeu donar-vos d'alta dels avisos de subvencions aquí.
S'hi poden presentar projectes fins al 30 de juny de 2020
L'ICEC assessora i acompanya les empreses i els professionals de la cultura dels diferents sectors, i posa a la seva disposició ajuts i eines de finançament, així com serveis per a la internacionalització, la capacitació empresarial i el desenvolupament de públics.
Des de l' àrea de Mercats de l'ICEC es treballa un ampli programa d'accions i serveis per aconseguir la internacionalització de les empreses culturals catalanes i estimular la seva presència en les principals plataformes de contractació i esdeveniments donant suport a la comercialització dels serveis, productes i creacions culturals i artístiques fetes a Catalunya.
D'acord amb seva missió de donar suport als diferents sectors, avui dilluns 15 de juny obre les dues convocatòries a projectes d'internacionalització d'empreses i entitats culturals del sector de la música i projectes d'internacionalització d'empreses ientitats culturals del sector de les arts escèniques.
L'objecte d'aquestes línies és subvencionar projectes d'internacionalització d'empreses i entitats culturals del sector musical i de les arts escèniques que contribueixin a la presència de la creació cultural de Catalunya a l'exterior.
Aquests ajuts també han estat revisat amb mirada -19 i enguany incorporen dues modificaciosn respecte l'any anterior
Per explicar les novetats i poder solucionar qualsevol dubte al respecte, el proper dia 17 de juny, l'Àrea de Mercats de l'ICEC organitza una sessió informativa de música i una sessió informativa d'arts escènqiues per explicar els ajustos i adaptacions a la situació provocada per la crisi de la Covid-19.
Les sis sessions tindran lloc entre dijous 18 i divendres 19 de juny
Dijous 18 i divendres 19 de juny, l'Àrea de les Arts Escèniques de l'ICEC organitza sis sessions informatives pensades per donar a conèixer les modificacions i flexibilitzacions que s'aplicaran a les línies de subvencions de l'àrea com a conseqüència de la crisis sanitària de la COVID-19.
També s'informarà de les subvencions COVID-19 de l'ICEC.
Les sessions s'adrecen a totes les empreses del sector de les arts escèniques que són beneficiàries o han presentat sol·licitud d'ajut a cadascuna de línies de subvencions de l'Àrea de les Arts Escèniques que es tractaran.
L'horari de les sessions és el següent:
A la primera part de cadascuna de les sessions s'abordaran les línies especials COVID-19 de l'ICEC.
A la segona part, s'explicaran les modificions i flexibilitzacions de les línies específiques d'arts escèniques corresponents a cada sessió.
Finalment, els assistents podran exposar els dubtes relacionats amb els seus respectius expedients de subvenció.
Les sessions tindran lloc en format virtual a través de la plataforma en línia Zoom.
La 32a fira d'espectacles infantils i juvenils se celebrarà del 15 al 18 d'abril.
Les companyies poden sol·licitar actuar-hi del 15 de juny al 15 d'agost
Mostra Igualada, que compta amb el suport de l'ICEC, ja té dates per la 32a edició.
La fira d'espectacles infantils i juvenils se celebrarà del 15 al 18 d'abril de 2021, just després de Setmana Santa.
Les companyies professionals ja poden sol·licitar actuar-hi a partir d'aquest dilluns 15 de juny i fins al 15 d'agost a través d'un formulari disponible on es detallen els requisits artístics i les condicions de participació.
La convocatòria artística està oberta a companyies professionals que presentin espectacles de qualsevol gènere (teatre, dansa, música, circ, etc.) adreçats a un públic familiar, infantil o juvenil, tant si han estat creats per ser representats en espais tancats com a l'exterior.
Les propostes poden ser de petit, mitjà o gran format i també poden combinar diversos gèneres.
Es tindrà especialment en compte la contemporaneïtat de la proposta, la innovació en el llenguatge escènic, l'aportació en el format, i la dramatúrgia.
S'hi poden inscriure companyies d'arreu: catalanes, de la resta de l'Estat espanyol i internacionals.
Amb l'objectiu de fomentar la creació, ser un referent per a les companyies d'arts escèniques per a tots els públics i marcar el camí de les línies de programació del país, Mostra Igualada està treballant en unes línies de suport a la producció per a companyies en els àmbits del gran format, l'escena per a joves, les noves dramatúrgies i la cooperació entre companyies de diferents territoris.
La convocatòria s'obrirà la propera tardor i culminarà l'edició del 2022.
Mostra Igualada - Fira d'espectacles infantils i juvenils
Mostra Igualada és la Fira de referència de les arts escèniques per a tots els públics de Catalunya.
Un gran aparador dels millors espectacles per a públic infantil i jove, que aplega milers d'espectadors a la capital de l'Anoia i que té com a objectius nodrir les programacions familiars d'arreu del país i afavorir la internacionalització de les companyies que hi participen.
Considerada Mercat estratègic de Catalunya, està organitzada per l'Ajuntament d'Igualada i l'ICEC.
L'Àrea d'Arts Escèniques ha explicat els canvis al sector en sis sessions informatives celebrades entres dijous 18 i divendres 19 de juny.
Dijous 18 i divendres 19 de juny, l'Àrea de les Arts Escèniques de l'ICEC ha organitzat sis sessions informatives pensades per donar a conèixer les modificacions i flexibilitzacions que s'han aplicat a les línies de subvencions adreçades al sector com a conseqüència de la crisis sanitària de la COVID-19.
Al llarg de les sessions també s'ha propocionat al sector informació sobre les subvencions extraordinàries que enguany l'iCEC ha obert per ajudar el sector cultural a mitigar les afectacions derivades de la pandèmia.
Les sessions, en què han participat prop de 130 empreses i entitats, s'adrecaven a totes les empreses del sector de les arts escèniques que són beneficiàries o han presentat sol·licitud d'ajut a cadascuna de línies de subvencions de l'Àrea de les Arts Escèniques que es tractaran.
En concret, al llarg de les sis trobades virtuals amb el sector s'han revisat els canvis introduïts en les subvencions a activitats de circ de caràcter professional, en les Subvencions a activitats de dansa de caràcter professional i en les subvencions a la producció de nous muntatges teatrals de la temporada 2019/2020, així com en les subvencions per col·laborar amb sales privades per al suport a l'exhibició d'espectacles i per a la millora d'infraestructura i/o adquisició d'equipament per a la mateixa temporada.
Finalment, els assistents també han pogut resoldre tots els seus dubtes sobre les subvencions pluriennals al desenvolupament i producció de projectes teatrals (2017-2020), de projectes de circ (2018-2020) i de projectes de dansa (2018-2020).
L'objectiu de totes les mesures preses per l'ICEC en les 12 línies de subvenció de les Arts escèniques és contribuir a la reactivació del sector un cop superada l'aturada provocada per la COVID-19.
Tots els canvis en les línies de subvenció de l'Àrea d'Arts Escèniques es poden consultar en un document de resum i al web de tràmits de la Generalitat de Catalunya, línia per línia.
Consulta el document de resum de les modificacions i flexibilitzacions aplicades a les línies de subvencions adreçades a les arts escèniques.
També el trobaràs, línia per línia, al web de tràmits de la Generalitat de Catalunya.
L'objectiu és fomentar la contractació d'espectacles de carrer en el marc de les programacions de festa major i facilitar el contacte entre companyies, tècnics municipals i programadors privats.
El Departament de Cultura, mitjançant l'Àrea de Mercats de l'Institut Català de les Empreses Culturals (ICEC), l'Ajuntament de Viladecans i el Festival Internacional de Teatre i Animació Al Carrer de Viladecans, organitzen la quarta jornada 'Espai de Carrer' que tindrà lloc el proper 27 de febrer al Cubic de Viladecans
'Espai de carrer' té l'objectiu de fomentar la contractació d'espectacles de carrer en el marc de les programacions de festa major i facilitar el contacte entre companyies, tècnics municipals i programadors privats.
Els assistents podran veure en un matí 12 espectacles d'una durada aproximada de 20 minuts cadascun de les companyies d'arts escèniques seleccionades.
Les actuacions que es mostraran a la quarta edició d'Espai de Carrer són: Amer & Àfrica- "Envà"; Anna Roca- "El secret de la Nanna"; Cris-Is- "Wet floor"; El Pájaro Carpintero- "Sonarium"; Hotel locandi- "Esquerdes"; JAM- "Hats "; La Intrusa- "Billie Jean"; Los Moñecos- "We-Ding"; Marta Camuffi- "Ballata per un ananas"; Moveo- "Conseqüències"; Mumusic Circus- "Flou papagayo"; Zero En Conducta- "La Poubelle Plus Belle"
D'altra banda, els assistents a la jornada també estaran convidats per part de l'organització a un dinar on podran compartir taula i experiències amb els artistes i altres programadors i tècnics d'altres ajuntaments de Catalunya i tindran al seu abast un catàleg amb totes les dades totes les companyies seleccionades.
Els espectacles presentats a 'Espai de Carrer', amb excepció de les instal·lacions, poden beneficiar-se del Programa.cat, un sistema d'ajuts del Departament de Cultura que dona suport a les programacions estables d'arts escèniques i música municipals finançant una part de la contractació.
D'aquesta manera, els tècnics municipals poden contractar les companyies en condicions beneficioses per a les dues parts.
Durant el 2017, 188 municipis catalans s'han beneficiat dels ajuts de Programa.cat per a 1.570 activitats de les seves programacions estables professionals d'arts escèniques i música.
'Espai de Carrer' compta també amb el suport de la Diputació de Barcelona, l'Associació de Professionals de Circ de Catalunya ( APCC ), l'Associació Professional de Teatre per a Tots Públics ( TTP ), l'Associació de Professionals de la Dansa de Catalunya ( APdC ) i l'Associació de Companyies Professionals de Dansa de Catalunya ( ACPDC ) i l'Associació de Companyies de Teatre Professional de Catalunya ( Ciatre ), i la complicitat de la Plataforma Arts de Carrer.
Més informació: www.espaidecarrer.cat
La sessió tindrà lloc el 22 de maig a l'Estruch de Sabadell
Durant els últims anys s'ha pogut veure com les companyies de teatre i dansa han decidit endinsar-se en el món de la tecnologia, creant espectacles que desperten la imaginació i la sensibilitat del públic.
Grans noms de l'escena internacional han optat per aprofitar una eina que els permet ampliar el llenguatge escènic, renovar les disciplines i acostar-se a nous públics.
Conscients d'aquest corrent internacional i amb l'objectiu d'apropar-lo a companyies i espais escènics catalans, l'ICEC organitza el proper 22 de maig a l' Estruch, una jornada sobre arts escèniques i tecnologia amb la voluntat d'aportar reflexió, informació i eines, tant a creadors com a programadors, sobre la implicació de la tecnologia en les arts escèniques.
Aquesta jornada ha estat concebuda amb una necessitat concreta: la de motivar creadors, companyies i programadors a treballar sense por a la tecnologia aplicada a les arts escèniques.
La jornada vol oferir un espai on poder compartir experiències de creació digital per a les arts en viu, amb la voluntat de generar curiositat a tots els agents implicats i, sobretot, d'ajudar a esvair dubtes, prejudicis i temors al voltant de l'ús d'aquestes tecnologies en escena.
La voluntat final és que aquesta jornada generi un punt d'inflexió en l'interès que autors, programadors i artistes catalans posen en l'ús en escena d'aquestes tecnologies digitals i en les polítiques culturals que necessàriament han d'acompanyar aquesta transformació natural.
Les eines i les tecnologies digitals fa dècades que són presents en quasi totes les etapes de creació i difusió d'un espectacle en viu.
Que passin a formar part també del mateix espectacle és un pas natural que alguns autors ja fa anys que exploren de manera intensa.
Des de les pràctiques més radicals fins als espectacles de gran format o familiars, la revolució digital ha vingut per quedar-se.
Més informació i inscripcions: aquí
La jornada tindrà lloc el dimarts 29 de maig al Tradicionàrius
L'ICEC, mitjançant el Servei de Desenvolupament Empresarial (SDE) i l' Àrea de Públics, organitza la segona Jornada sobre cultura inclusiva i art comunitari.
En aquesta edició, es posa el focus en la col·laboració com a base de la sostenibilitat i com a metodologia clau per al desenvolupament de projectes de creació artística comunitària.
La col·laboració és a l'ADN dels projectes de creació artística comunitària.
Professionals, no professionals, agents de proximitat i institucions s'uneixen per desenvolupar un projecte comú que respon a objectius diversos dels col·laboradors, que tant poden anar en la línia del fet artístic com dels drets humans, i on aquests mateixos col·laboradors, alhora, esdevenen públics naturals dels seus projectes.
Es parla de co nvivència i co nstrucció per insistir en la metodologia co l·laborativa, en què els processos artístics esdevenen polièdrics perquè es defineixen a partir de mirades diverses i amb execucions diferents, totes vàlides i legítimes.
Però quin és l'abast del repte de la col·laboració en els projectes artístics comunitaris?
Quins són els factors que permeten desenvolupar les condicions de confiança en l'altre per connectar veritablement?
Quins són els límits de les col·laboracions?
Aquestes són només algunes de les qüestions que s'analitzaran durant la jornada.
Primer amb una ponència inspiradora i, alhora, pràctica, per tal d'identificar els punts clau de les propostes col·laboratives, tant a petita com a mitjana escala.
I després amb el testimoni de vuit protagonistes de quatre experiències properes i multidisciplinàries, que dialogaran sobre el procés col·laboratiu i les estratègies particulars que els han permès a cadascun d'ells trobar-se per a un projecte comú.
Per més informació i inscripcions feu clic aquí.
Un nou servei que ofereix a empreses consultoria especialitzada a càrrec d'assessors financers especialitzats
El Departament de Cultura, a través del Servei de Desenvolupament Empresarial (SDE) de l'Institut Català de les Empreses Culturals (ICEC), ha presentat l'Espai d'Assessorament Cultura, un nou servei que té com a objectiu principal oferir a les empreses consultoria personalitzada a càrrec d'assessors financers especialitzats.
Les empreses podran ser assessorades sobre els seus problemes de viabilitat, coneixeran els indicadors més adients per preveure tensions en la seva tresoreria, i veuran, per una banda, quin finançament s'adequa més a les seves necessitats, i per l'altra, com un bon pla de tresoreria els ajuda a gestionar millor el seu negoci.
El programa d'assessorament financer, que és gratuït, consta de dues fases; la fase 1, de diagnosi, definirà un pla d'acció i marcarà un full de ruta a seguir per l'empresa.
La fase 2, de seguiment, servirà per analitzar l'evolució d'aquest pla d'acció i, si s'escau, fer el seguiment del full de ruta.
En aquesta primera fase de prova es podran beneficiar d'aquest servei gratuït les empreses mercantils del sector cultural amb seu a Catalunya.
L'Espai Assessorament Cultura estarà situat físicament a la seu de l'ICEC.
El Servei de Desenvolupament Empresarial va ser creat l'any 2006 per impulsar el creixement professional i empresarial del sector cultural i creatiu de Catalunya, a través de la formació i de serveis per millorar la competitivitat i la innovació de les empreses culturals catalanes.
Durant aquests més de 10 anys de trajectòria, l'SDE ha tingut una evolució positiva, tant en número d'activitats com d'assistents.
Des de l'any 2006 s'han programat 474 activitats, a les quals hi han assistit més de 26.000 participants.